CELEX: 32010D0471
Language: ro
Date: 2010-08-26 00:00:00
Title: 2010/471/UE: Decizia Comisiei din 26 august 2010 privind importul în Uniune de material seminal, ovule și embrioni de animale din specia ecvină în ceea ce privește listele de centre de colectare și de depozitare a materialului seminal și echipele de colectare și de producție a embrionilor și cerințele de certificare [notificată cu numărul C(2010) 5781]  Text cu relevanță pentru SEE

31.8.2010   
            
            
               RO
            
            
               Jurnalul Oficial al Uniunii Europene
            
            
               L 228/52
            
         DECIZIA COMISIEI
   din 26 august 2010
   privind importul în Uniune de material seminal, ovule și embrioni de animale din specia ecvină în ceea ce privește listele de centre de colectare și de depozitare a materialului seminal și echipele de colectare și de producție a embrionilor și cerințele de certificare
   [notificată cu numărul C(2010) 5781]
   (Text cu relevanță pentru SEE)
   (2010/471/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (1), în special articolul 17 alineatul (2) litera (b), articolul 17 alineatul (3), articolul 18 alineatul (1) prima liniuță și articolul 19 teza introductivă și litera (b),
   întrucât:
   
               (1)
            
            
               Directiva 92/65/CEE definește cerințele de sănătate animală care reglementează importurile în Uniune de material seminal, ovule și embrioni din specia ecvină (denumite în continuare „produsele”). Ea prevede că numai produsele care provin dintr-o țară terță sau din părți din teritoriul unei țări terțe incluse într-o listă de țări terțe întocmită în conformitate cu directiva respectivă și sunt însoțite de un certificat de sănătate corespunzător unui model stabilit, de asemenea, în conformitate cu respectiva directivă, pot fi importate în Uniune. Certificatul de sănătate trebuie să ateste că produsele provin din centre de colectare și de depozitare aprobate sau că echipele de colectare și de producție prezintă garanții cel puțin echivalente cu cele stabilite în anexa D punctul (I) la respectiva directivă.
            
         
               (2)
            
            
               Decizia 2004/211/CE a Comisiei din 6 ianuarie 2004 de stabilire a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină (2) stabilește o listă de țări terțe sau de părți din teritoriul acestora din care statele membre autorizează importurile de produse. În interesul coerenței și armonizării legislației Uniunii, respectiva listă trebuie să fie luată în considerare în prezenta decizie.
            
         
               (3)
            
            
               Directiva 92/65/CEE, astfel cum a fost modificată prin Directiva 2008/73/CE a Consiliului (3), a introdus o procedură simplificată de întocmire a listelor centrelor de colectare și de depozitare a materialului seminal și a echipelor de colectare și de producție de embrioni din țările terțe, autorizate pentru importul de produse în Uniune.
            
         
               (4)
            
            
               Anexa D la Directiva 92/65/CEE, astfel cum a fost modificată prin Regulamentul (UE) nr. 176/2010 al Comisiei (4), stabilește anumite cerințe noi privind produsele, aplicabile de la 1 septembrie 2010. Aceasta introduce norme privind centrele de depozitare a materialului seminal și condiții detaliate pentru autorizarea și supravegherea acestora. Ea stabilește, de asemenea, condițiile detaliate pentru autorizarea și supravegherea echipelor de colectare și de producție a embrionilor, pentru colectarea și prelucrarea embrionilor obținuți in vivo și pentru producția și prelucrarea embrionilor obținuți in vitro și a embrionilor micromanipulați. Ea a modificat, de asemenea, condițiile aplicabile animalelor donatoare de material seminal, ovule și embrioni din specia ecvină, care se adaugă celor stabilite de Directiva 2009/156/CE a Consiliului din 30 noiembrie 2009 privind condițiile de sănătate care reglementează circulația și importul de ecvidee provenind din țări terțe (versiunea codificată) (5).
            
         
               (5)
            
            
               În consecință, este necesar să se stabilească noi modele de certificate de sănătate pentru importul produselor în Uniune, ținând seama de modificările aduse la Directiva 92/65/CEE de către Directiva 2008/73/CE și Regulamentul (UE) nr. 176/2010.
            
         
               (6)
            
            
               În plus, ar trebui să se adopte dispoziții pentru importurile în Uniune ale stocurilor existente de produse care sunt conforme cu prevederile Directivei 92/65/CEE, stabilite înainte de intrarea în vigoare a amendamentelor introduse prin Regulamentul (UE) nr. 176/2010. În consecință, este necesar să se stabilească modele de certificate de sănătate separate pentru importul de transporturi de produse colectate sau produse, prelucrate și depozitate în conformitate cu anexa D la Directiva 92/65/CEE, înainte de 1 septembrie 2010.
            
         
               (7)
            
            
               Capacitatea durabilă de depozitare a unor astfel de produse nu permite stabilirea, în prezent, a unei date pentru epuizarea stocurilor existente. Prin urmare, nu se poate fixa o dată finală pentru utilizarea acestor modele de certificate de sănătate pentru stocurile existente.
            
         
               (8)
            
            
               Pentru asigurarea trasabilității depline a mărfurilor, prezenta decizie ar trebui să stabilească modele de certificate de sănătate pentru importul în Uniune de material seminal de animale din specia ecvină colectat în centre autorizate de colectare a materialului seminal și distribuit dintr-un centru autorizat de stocare a materialului seminal, indiferent dacă acesta din urmă face sau nu parte dintr-un centru autorizat de colectare a materialului seminal și deține un alt număr de autorizare.
            
         
               (9)
            
            
               În interesul coerenței și simplificării legislației Uniunii, modelele de certificate sanitare veterinare pentru importul de produse ar trebui să țină seama de Decizia 2007/240/CE a Comisiei (6), care prevede că diferitele certificate sanitare veterinare, publice și animale necesare pentru importul în Uniune de animale vii, material seminal, embrioni, ovule și produse de origine animală trebuie să se bazeze pe modelele standard de certificate veterinare din anexa I la prezentul document.
            
         
               (10)
            
            
               În plus, este indicat ca loturile de produse importate în Uniune originare din Elveția să fie însoțite de certificate de sănătate întocmite în conformitate cu modelele utilizate în cadrul comerțului din interiorul Uniunii cu material seminal, ovule și embrioni de animale din speciile ecvine și instituite prin Decizia 2010/470/UE din 26 august 2010 a Comisiei care stabilește modelele de certificate de sănătate pentru comerțul din interiorul Uniunii cu material seminal, ovule și embrioni de animale din speciile ecvine, ovine și caprine și cu ovule și embrioni de animale din specia porcine (7), cu adaptările stabilite la punctele 8 și 9 din Capitolul IX (B) al apendicelui 2 la anexa 11 la Acordul dintre Comunitatea Europeană și Confederația Elvețiană privind comerțul cu produse agricole, astfel cum a fost aprobat prin Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (8).
            
         
               (11)
            
            
               În aplicarea prezentei decizii, ar trebui să se ia în considerare cerințele specifice de certificare și modelele de atestare de sănătate animală care pot fi stabilite în conformitate cu Acordul între Comunitatea Europeană și Guvernul Canadei cu privire la măsurile sanitare pentru protecția sănătății publice și animale în comerțul cu animale vii și produse de origine animală (9), astfel cum a fost aprobat prin Decizia 1999/201/CE a Consiliului (10).
            
         
               (12)
            
            
               În aplicarea prezentei decizii, ar trebui să se ia în considerare, de asemenea, cerințele specifice de certificare și modelele de atestare de sănătate animală care pot fi stabilite în conformitate cu Acordul dintre Comunitatea Europeană și Noua Zeelandă privind măsurile sanitare aplicabile în comerțul cu animale vii și produse de origine animală (11), astfel cum a fost aprobat prin Decizia 97/132/CE a Consiliului (12).
            
         
               (13)
            
            
               În interesul clarității legislației Uniunii, este necesar să se abroge actele din Uniune care stabilesc, în prezent, cerințele de certificare pentru importul de produse în Uniune. Prin urmare, Decizia 96/539/CE a Comisiei din 4 septembrie 1996 de stabilire a cerințelor de sănătate și certificare veterinară necesare pentru importurile de material seminal de animale din specia ecvină (13) și Decizia 96/540/CE a Comisiei din 4 septembrie 1996 privind cerințele de sănătate animală și certificarea veterinară necesare pentru importurile de ovule și embrioni din specia ecvină în Comunitatea Europeană (14) ar trebui să fie abrogate.
            
         
               (14)
            
            
               În plus, Decizia 2004/616/CE a Comisiei din 26 iulie 2004 de stabilire a listei centrelor de colectare a materialului seminal autorizate pentru importurile de material seminal cabalin din țări terțe (15) este în prezent depășită și ar trebui să fie abrogată.
            
         
               (15)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Obiect
   Prezenta decizie definește anumite cerințe de sănătate animală privind importurile în Uniune de loturi de material seminal, ovule și embrioni din specia ecvină.
   Ea stabilește modelul de certificate de sănătate aplicabil importurilor unor astfel de produse în Uniune.
   Articolul 2
   Importurile de material seminal
   Statele membre autorizează importurile de loturi de material seminal de animale din specia ecvină cu condiția ca acestea să respecte următoarele condiții:
   
               (a)
            
            
               să provină din țări terțe sau din părți din teritoriul unor țări terțe menționate în coloanele 2 și 4 din anexa I la Decizia 2004/211/CE, din care se autorizează importurile permanente de cai înregistrați, ecvidee înregistrate sau ecvidee pentru reproducere și producție;
            
         
               (b)
            
            
               să provină dintr-un centru de colectare sau depozitare a materialului seminal menționat în conformitate cu articolul 17 alineatul (3) litera (b) din Directiva 92/65/CEE;
            
         
               (c)
            
            
               să fie însoțite de un certificat de sănătate întocmit în conformitate cu unul din modelele stabilite în partea 2 a anexei I; și completate în mod corespunzător cu notele explicative stabilite în partea 1 a respectivei anexe:
               
                           (i)
                        
                        
                           MODELUL 1, astfel cum este stabilit în secțiunea A, pentru loturile de material seminal colectate după 31 august 2010 și distribuite de la un centru de origine a materialului seminal autorizat pentru colectarea acestuia;
                        
                     
                           (ii)
                        
                        
                           MODELUL 2, astfel cum este stabilit în secțiunea B, pentru loturile de material seminal colectate, prelucrate și depozitate înainte de 1 septembrie 2010 dar distribuite după 31 august 2010 de la un centru de origine a materialului seminal autorizat pentru colectarea acestuia;
                        
                     
                           (iii)
                        
                        
                           MODELUL 3, astfel cum este stabilit în secțiunea C, pentru loturile și stocurile de material seminal menționate la punctele (i) și (ii), distribuite de la un centru autorizat de depozitare a materialului seminal.
                        
                     Cu toate acestea, atunci când sunt prevăzute cerințe specifice de certificare în acordurile bilaterale dintre Uniunea Europeană și țările terțe, se aplică cerințele respective;
            
         
               (d)
            
            
               ele corespund cerințelor prevăzute în certificatul de sănătate, menționate la litera (c).
            
         Articolul 3
   Importurile de ovule și embrioni
   Statele membre autorizează importurile de loturi de ovule și de embrioni de animale din specia ecvină cu condiția ca acestea să respecte următoarele condiții:
   
               (a)
            
            
               să provină din țări terțe sau din părți din teritoriul unor țări terțe menționate în coloanele 2 și 4 din anexa I la Decizia 2004/211/CE, respectiv din care se autorizează importurile permanente de cai înregistrați, ecvidee înregistrate sau ecvidee pentru reproducere și producție;
            
         
               (b)
            
            
               să provină de la o echipă autorizată de colectare sau de producție de embrioni menționată în conformitate cu articolul 17 alineatul (3) litera (b) din Directiva 92/65/CEE;
            
         
               (c)
            
            
               să fie însoțite de un certificat de sănătate întocmit în conformitate cu modelul de certificat stabilit în partea a doua a anexei II; și completat în conformitate cu notele explicative stabilite în partea întâia a anexei II;
               cu toate acestea, atunci când sunt prevăzute cerințe specifice de certificare în acordurile bilaterale dintre Uniunea Europeană și țările terțe, se aplică cerințele respective.
            
         
               (d)
            
            
               ele corespund cerințelor prevăzute în certificatul de sănătate, menționate la litera (c).
            
         Articolul 4
   Condiții generale privind transportul loturilor de material seminal, ovule și embrioni către Uniunea Europeană
   (1)   Loturile de material seminal, ovule și embrioni nu se transportă în același container cu alte loturi de material seminal, ovule și embrioni care:
   
               (a)
            
            
               nu sunt destinate introducerii în Uniune; sau
            
         
               (b)
            
            
               au o stare de sănătate inferioară.
            
         (2)   În cursul transportului către Uniune, loturile de material seminal, ovule și embrioni se plasează în containere închise și sigilate, iar sigiliul trebuie să rămână intact pe durata transportului.
   Articolul 5
   Abrogare
   Deciziile 96/539/CE, 96/540/CE și 2004/616/CE se abrogă.
   Articolul 6
   Aplicabilitate
   Prezenta decizie se aplică de la 1 septembrie 2010.
   Articolul 7
   Destinatari
   Prezenta decizie se adresează statelor membre.
   
      Adoptată la Bruxelles, 26 august 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  JO L 73, 11.3.2004, p. 1.
   
      (3)  JO L 219, 14.8.2008, p. 40.
   
      (4)  JO L 52, 3.3.2010, p. 14.
   
      (5)  JO L 192, 23.7.2010, p. 1.
   
      (6)  JO L 104, 21.4.2007, p. 37.
   
      (7)  A se vedea pagina 15 din prezentul Jurnal Oficial.
   
      (8)  JO L 114, 30.4.2002, p. 1.
   
      (9)  JO L 71, 18.3.1999, p. 3.
   
      (10)  JO L 71, 18.3.1999, p. 1.
   
      (11)  JO L 57, 26.2.1997, p. 5.
   
      (12)  JO L 57, 26.2.1997, p. 4.
   
      (13)  JO L 230, 11.9.1996, p. 23.
   
      (14)  JO L 230, 11.9.1996, p. 28.
   
      (15)  JO L 278, 27.8.2004, p. 64.
   
      ANEXA I
      
         Model de certificate de sănătate pentru importurile de material seminal de animale din specia ecvină
      
      PARTEA 1
      
         Note explicative pentru certificare
      
      
                  (a)
               
               
                  Certificatele de sănătate se emit de către autoritatea competentă din țara terță exportatoare, în conformitate cu modelele prezentate în partea a doua a anexei I.
                  În cazul unor cerințe suplimentare de certificare din partea statului membru de destinație, în formularul original al certificatului de sănătate sunt incluse, de asemenea, atestări care să certifice faptul că aceste cerințe sunt îndeplinite.
               
            
                  (b)
               
               
                  Originalul certificatului de sănătate este compus dintr-o singură foaie de hârtie, sau, în cazul în care nu este suficient, trebuie prezentat astfel încât toate foile de hârtie necesare să facă parte dintr-un ansamblu integrat și indivizibil.
               
            
                  (c)
               
               
                  Atunci când modelul de certificat de sănătate indică alegerea mențiunii adecvate, mențiunile irelevante pot fi tăiate cu o linie și parafate și apoi ștampilate de inspectorul autorizat sau eliminate complet din certificat.
               
            
                  (d)
               
               
                  Certificatul de sănătate se întocmește în cel puțin una dintre limbile oficiale ale statului membru în care se situează punctul de control la frontiera de intrare a lotului în Uniunea Europeană și ale statului membru de destinație. Cu toate acestea, statele membre în cauză pot să autorizeze elaborarea certificatului în limba oficială a unui alt stat membru, certificatul fiind însoțit, dacă este necesar, de o traducere oficială.
               
            
                  (e)
               
               
                  În cazul în care se anexează foi suplimentare la certificatul de sănătate, din motive de identificare a diferitelor elemente ale lotului (tabelul de la rubrica I.28 din modelul de certificat sanitar), aceste foi se consideră, de asemenea, ca făcând parte din originalul certificatului de sănătate prin aplicarea, pe fiecare pagină, a semnăturii și a ștampilei inspectorului autorizat.
               
            
                  (f)
               
               
                  În cazul în care certificatul de sănătate, inclusiv tabelele suplimentare prevăzute la litera (e), se compune din mai multe pagini, fiecare pagină se numerotează în josul paginii – (numărul paginii) din (numărul total de pagini) – și este prevăzută, sus, cu numărul de referință al certificatului atribuit de autoritatea competentă.
               
            
                  (g)
               
               
                  Originalul certificatului de sănătate trebuie completat și semnat de către un medic veterinar oficial în cursul ultimei zile lucrătoare care precedă încărcarea lotului pentru export către Uniunea Europeană. Autoritățile competente din țara terță exportatoare asigură respectarea cerințelor de certificare echivalente cu cele stabilite în Directiva 96/93/CE a Consiliului (1).
                  Culoarea semnăturii și ștampilei medicului veterinar oficial trebuie să fie diferită de cea a textului tipărit pe certificatul de sănătate. Această cerință se aplică, de asemenea, ștampilelor, cu excepția timbrelor seci sau a securizării cu filigran.
               
            
                  (h)
               
               
                  Originalul certificatului de sănătate trebuie să însoțească lotul până la punctul de control la frontiera de intrare în Uniunea Europeană.
               
            
                  (i)
               
               
                  Numărul de referință al certificatului menționat la rubricile I.2 și II.a ale modelului de certificat de sănătate trebuie să fie emis de către autoritatea competentă din țara terță exportatoare.
               
            PARTEA 2
      
         Secțiunea A
      
      
                  MODELUL 1 –
               
               
                  Model de certificat de sănătate pentru importurile de transporturi de material seminal de animale din specia ecvină colectate, prelucrate și/sau depozitate în conformitate cu Directiva 92/65/CEE a Consiliului după 31 august 2010 și distribuite de la un centru autorizat de colectare a materialului seminal care este locul de origine al materialului seminal.
               
            
         
      
         
      
         
      
         
      
         
      
         
      
         Secțiunea B
      
      
                  MODELUL 2 –
               
               
                  Model de certificat de sănătate pentru importurile transporturi de stocuri de material seminal de animale din specia ecvină colectate, prelucrate și/sau depozitate în conformitate cu Directiva 92/65/CEE a Consiliului înainte de 1 septembrie 2010 și distribuite după 31 august 2010 de la un centru autorizat de colectare a materialului seminal care este locul de origine al materialului seminal
               
            
         
      
         
      
         
      
         
      
         Secțiunea C
      
      
                  MODELUL 3 –
               
               
                  Model de certificat de sănătate pentru importurile de transporturi de material seminal de animale din specia ecvină colectate, prelucrate și depozitate în conformitate cu Directiva 92/65/CEE a Consiliului după 31 august 2010 și de transporturi de stocuri de material seminal de animale din specia ecvină colectate, prelucrate și depozitate în conformitate cu Directiva 92/65/CEE a Consiliului înainte de 1 septembrie 2010 și expediate după 31 august 2010 dintr-un centru autorizat de stocare a materialului seminal
               
            
         
      
         
      
         
      
         (1)  JO L 13, 16.1.1997, p. 28.
   
   
      ANEXA II
      
         Model de certificat de sănătate pentru importul de ovule și embrioni de animale din specia ecvină
      
      PARTEA 1
      
         Note explicative pentru certificare
      
      
                  (a)
               
               
                  Certificatele de sănătate se emit de către autoritatea competentă din țara terță exportatoare, în conformitate cu modelul prezentat în partea 2 a anexei II.
                  În cazul unor cerințe suplimentare de certificare din partea statului membru de destinație, în formularul original al certificatului de sănătate sunt incluse, de asemenea, atestări care să certifice faptul că aceste cerințe sunt îndeplinite.
               
            
                  (b)
               
               
                  Originalul certificatului de sănătate este compus dintr-o singură foaie de hârtie, sau, în cazul în care nu este suficient, trebuie prezentat astfel încât toate foile de hârtie necesare să facă parte dintr-un ansamblu integrat și indivizibil.
               
            
                  (c)
               
               
                  Atunci când modelul de certificat de sănătate indică alegerea mențiunii adecvate, mențiunile irelevante pot fi tăiate cu o linie și parafate și apoi ștampilate de inspectorul autorizat sau eliminate complet din certificat.
               
            
                  (d)
               
               
                  Certificatul de sănătate se întocmește în cel puțin una dintre limbile oficiale ale statului membru în care se situează punctul de control la frontiera de intrare a lotului în Uniunea Europeană și ale statului membru de destinație. Cu toate acestea, statele membre în cauză pot să autorizeze elaborarea certificatului în limba oficială a unui alt stat membru, certificatul fiind însoțit, dacă este necesar, de o traducere oficială.
               
            
                  (e)
               
               
                  În cazul în care se anexează foi suplimentare la certificatul de sănătate, din motive de identificare a diferitelor elemente ale lotului (tabelul de la rubrica I.28 din modelul de certificat de sănătate), aceste foi se consideră, de asemenea, ca făcând parte din originalul certificatului de sănătate prin aplicarea, pe fiecare pagină, a semnăturii și a ștampilei inspectorului autorizat.
               
            
                  (f)
               
               
                  În cazul în care certificatul de sănătate, inclusiv tabelele suplimentare prevăzute la litera (e), se compune din mai multe pagini, fiecare pagină se numerotează în josul paginii – (numărul paginii) din (numărul total de pagini) – și este prevăzută, sus, cu numărul de referință al certificatului atribuit de autoritatea competentă.
               
            
                  (g)
               
               
                  Originalul certificatului de sănătate trebuie completat și semnat de către un medic veterinar oficial în cursul ultimei zile lucrătoare care precedă încărcarea lotului pentru export către Uniunea Europeană. Autoritățile competente din țara terță exportatoare asigură respectarea cerințelor de certificare echivalente cu cele stabilite în Directiva 96/93/CE a Consiliului (1).
                  Culoarea semnăturii și ștampilei medicului veterinar oficial trebuie să fie diferită de cea a textului tipărit pe certificatul de sănătate. Această cerință se aplică, de asemenea, ștampilelor, cu excepția timbrelor seci sau a securizării cu filigran.
               
            
                  (h)
               
               
                  Originalul certificatului de sănătate trebuie să însoțească lotul până la punctul de control la frontiera de intrare în Uniunea Europeană.
               
            
                  (i)
               
               
                  Numărul de referință al certificatului menționat la rubricile I.2 și II.a ale modelului de certificat de sănătate trebuie să fie emis de către autoritatea competentă din țara terță exportatoare.
               
            PARTEA 2
      Model de certificat de sănătate pentru importurile de ovule și embrioni de animale din specia ecvină colectați, prelucrați și depozitați în conformitate cu Directiva 92/65/CEE a Consiliului după 31 august 2010 și expediați de la o echipă autorizată de colectare/producție a embrionilor.
      
         
      
         
      
         
      
         
      
         (1)  JO L 13, 16.1.1997, p. 28.